অথচ পরশু তৃতীয় রাউন্ড শেষে সিদ্দিকুর ছিলেন দশম স্থানে। সেখান থেকেই কাল অসাধারণ খেলে একপর্যায়ে লিডারবোর্ডের শীর্ষে উঠে এসেছিলেন বাংলাদেশের গলফার। শেষ রাউন্ডে কাল একটিও বগি করেননি সিদ্দিকুর, বরং বার্ডি করছেন চারটি। ১৮তম হোলের দ্বিতীয় শটটা জলাশয়ে না পড়লে এককভাবেই হয়তো তৃতীয় হতে পারতেন এশিয়ান ট্যুরের দুবারের চ্যাম্পিয়ন। চার রাউন্ড মিলিয়ে পারের চেয়ে ১১ শট কম খেলে সুইডেনের ইয়োহান এডফর্সের সঙ্গে যৌথভাবে তৃতীয় হয়েছেন।